laion/Wikipedia-Exotic huggingface dataset:
אפנצל אינר-רודן

אפנצל אינר-רודן (בגרמנית: Appenzell Innerrhoden ‏האזנה‏Ⓘ‏) הוא אחד מעשרים וששה הקנטונים של שווייץ, הוא שוכן בצפון-מזרח המדינה, ובירתו היא אפנצל. הקנטון הוא השני הכי קטן בשווייץ בשטח, והקטן ביותר בגודל האוכלוסייה. פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. במהלך המאות ה-9 וה-10 התחלפו רוב תושבי האזור, צאצאי תושבי רייטיה, בבני שבטים הטבטוניים, כחלק מגל הכיבוש של השבטים הגרמאניים שעבר על שווייץ באותה עת. השם "אפנצל", שמוזכר לראשונה בשנת 1071, נוצר על בסיס הביטוי הלטיני abbatis cella, שפירושו "תא המנזר", על שם מנזר סנט-גאלן הסמוך אשר היה בעל השפעה גדולה על האזור. בתקופה זו היה תפקידו הגאו-פוליטי של המנזר קרוב לזה של עיר-מדינה או אציל פיאודלי, ותפקידיו כללו גם עניינים מנהליים, נוסף על אלו הדתיים. השפעת המנזר על האזור התגברה משמעותית החל מאמצע המאה ה-11. בסביבות שנת 1360 נתגלעו סכסוכים בין האיכרים תושבי האזור למנזר, בעיקר סביב זכויות מרעה, מיסים ומעשרות שהועברו למנזר. בעקבות הסכסוך ניסו שני הצדדים במקביל להצטרף לברית השוואבית החדשה וכך לבצר את מעמדם ולהגן על זכויותיהם. בשנת 1377 צורפה אפנצל לברית, בתמיכת העיר קונסטנץ (כיום בגרמניה) והעיר סנט גאלן, יריבת המנזר. בתמיכת הברית, הפסיקו אנשי אפנצל לשלם חלק ניכר מהמיסים והמתנות שדרש ראש המנזר. כתוצאה מאיבוד מקור ההכנסה פנה המנזר אל בית הבסבורג, וב-1392 נחתם ההסכם ביניהם. בתגובה נכרתה בשנת 1401 ברית נוספת בין אפנצל לסנט גאלן. ב-1513 הוקם קנטון אפנצל, אך בשנת 1597 הוא פוצל לשניים מסיבות של מחלוקת דתית, והוקמו אפנצל אינר-רודן ואפנצל אוסר-רודן. הקנטון מחולק לשישה מחוזות, להם תפקיד מקביל לזה של רשות מקומית: אפנצל, 5,771 תושבים גונטן, 3,166 תושבים אובראג, 2,081 תושבים. זוהי מובלעת מנותקת גאוגרפית משאר הקנטון רותה, 1,867 תושבים שלאט-הסלן, 1,451 תושבים שבנדה, 1,135 תושבים כלכלת הקנטון מבוססת ברובה על חקלאות, ובעיקר על גידול בקר לחלב והכנת גבינות, ביניהן הגבינה המקומית - גבינת אפנצלר הנפוצה בשווייץ. חלק ניכר מהמכוניות השכורות בשווייץ רשומות באפנצל אינר-רודן ונושאות לוחית רישוי שלה (AI), בגלל מיסים נמוכים יחסית על מכוניות בקנטון. בירת הקנטון היא העיירה אפנצל. חוקת הקנטון התקבלה בשנת 1872. זהו אחד משני הקנטונים בהם מונהגת דמוקרטיה ישירה ושיטת הלנדסגמיינדה. הצבעות על חוקים ותקנות לבחירת נושאי משרות השלטון והשופטים נערכות באספה כללית של כל התושבים הנערכת בכל חודש אפריל בכיכר המרכזית באפנצל. בדרך כלל משתתפים באספה כ-4,000 תושבים. אפנצל אינר-רודן ידוע בשמרנותו: הוא הקנטון האחרון בו הוענקה זכות בחירה לנשים - רק ב-1991, בעקבות עתירה לבית המשפט הפדרלי, הותר לנשים להשתתף בבחירות. כמו כן זהו הקנטון בו הושגה התמיכה הגדולה ביותר (71%) לאיסור על בניית צריחי מסגדים בשווייץ. מדיה וקבצים בנושא אפנצל אינר-רודן בוויקישיתוף אתר האינטרנט הרשמי של אפנצל אינר-רודן אפנצל אינר-רודן, ברשת החברתית אקס (טוויטר)
יצחק אייזיק כץ

רבי יצחק אייזיק הכהן כץ (תקי"ג, 1753 - ט"ו בתשרי תקמ"ח[דרוש מקור], 1787) היה מצדיקי תנועת החסידות בדורה השלישי. תלמידו של המגיד ממזריטש. מפורסם בשם ספרו ברית כהונת עולם. בנו של רבי יואל כץ מסטניסלב, נינם של רבי נפתלי כ"ץ, ה"סמיכת חכמים" ורבי יואל בעל שם (הראשון). בילדותו נודע כעילוי. בהיותו בן 12 טבע אביו בדרכו לסטניסלב. יצחק אייזיק הילד הספידו, ופתח את הספדו במליצה מתוך חד גדיא, "ואתא מיא וכבא לנורא", כלומר שהמים כיבו את אש התורה. בגיל 12 הוסמך על ידי הרב חיים הכהן רפפורט מלבוב ורבי אהרן איטינגא מריישא. נישא לבתו של רבי צבי הירש מרגליות, רבה של מזריטש. לאחר נישואיו התקרב למגיד ממזריטש. המגיד ממזריטש כיבדו מאוד, ואף עמד בפניו עוד לפני היותו בן 20. בגיל 13 נבחר לכהן כרבה של קוריץ והקים בה ישיבה. בין תלמידי הישיבה היה הרב אפרים זלמן מרגליות. בשנת תקמ"ג התמנה לרב ה"קלויז" באוסטרוה. הוא עסק גם בקבלה. הוא נפטר בגיל צעיר, בן 35. נקבר בקוריץ. אחיו רבי משולם, מחבר הספרים "עיקר תוספות יום טוב", "פתחי נדה" ו"גופי הלכות", מילא את מקומו ברבנות. אלמנתו נישאה לרבי זאב וולף מז'יטומיר. בנו רבי ישראל הכהן כיהן כרב בלאובה. בין צאצאיו היה הרב יונה קפלווצקי, רבה של קפרשטי, עיירה בבסרביה, ובנו של רבי יצחק אייזיק רבינוביץ, רבה של פארניבקה שבחבל פודוליה. ברית כהונת עולם - ספר המשלב את תורת הקבלה ותורת החסידות. אחיו רבי משולם הוציא את החלק הראשון של הספר בשנת תקנ"ו בלבוב. החלק השני נדפס בשנת תר"ח והחלק השלישי בתרנ"א, מונקאטש. 'זיכרון כהונה' - תשובותיו. לבוב תרכ"ג. לספר נספחו תולדותיו, מאת יוסף כ"ץ. יצחק אלפסי, אנציקלופדיה לחסידות - אישים, בערכו. רבי יצחק אייזיק כץ, באתר דעת. "סיפור שלם של טרגדיה משפחתית טבע בנהר", אתר טוג. דוד הלחמי, רבי יצחק אייזיק הכהן מקוריץ, חכמי ישראל, תל אביב תשי"ח, חלק א', עמ' קנ"ז, באתר אוצר החכמה (צפייה מוגבלת למנויים) יצחק איזיק בן יואל כץ (1752-1787), דף שער בספרייה הלאומית
אפנצל אוסר-רודן

אפנצל אוסר-רודן (בגרמנית Appenzell Ausserrhoden ‏האזנה‏Ⓘ‏) הוא אחד מעשרים וששה הקנטונים של שווייץ. בירתו היא הריזאו. גובל בקנטונים אפנצל אינר-רודן וסנט גאלן. ההתיישבות במקום החלה עוד במאה ה-7. העיר הריזאו מוזכרת לראשונה בשנת 907. בשנת 1411 הצטרף הקנטון לקונפדרציה השווייצרית הישנה. ב-1513 הוקם קנטון אפנצל, אך בשנת 1597 הוא פוצל לשניים מסיבות של מחלוקת דתית, והוקמו אפנצל אינר-רודן ואפנצל אוסר-רודן. החל מהמאה ה-16 ישנה תעשיית טקסטיל במקום. בסוף המאה ה-19 ובתחילת המאה ה-20 הוקמו פסי רכבת רבים אשר פיתחו את התעשייה המקומית שהגיעה לשיא באותן השנים. זכות הצבעה לנשים ניתנה באופן חלקי בשנת 1972 ובאופן מלא בשנת 1989. בשנת 1994 נבחרו נשים לראשונה למועצת הקנטון. אוכלוסיית הקנטון (נכון לדצמבר 2014) עומדת על 54,064 תושבים. בשנת 2007, כללה האוכלוסייה 6,959 זרים, או כ- 13.22% מכלל האוכלוסייה. רוב האוכלוסייה (החל משנת 2000) היא פרוטסטנטית (51%) עם מיעוט קתולי (31%). ערים ועיירות בולטות במחוז (מלבד הבירה) הן :היידן, טויפן, אורנש. מדיה וקבצים בנושא אפנצל אוסר-רודן בוויקישיתוף אתר האינטרנט הרשמי של אפנצל אוסר-רודן אפנצל אוסר-רודן, ברשת החברתית אקס (טוויטר) אפנצל אוסר-רודן, סרטונים בערוץ היוטיוב ערך זה הוא קצרמר בנושא גאוגרפיה של שווייץ. אתם מוזמנים לתרום לוויקיפדיה ולהרחיב אותו.
אפנצל (פירושונים)

האם התכוונתם ל... אפנצל – עיירה, בירת קנטון אפנצל אינר-רודן שבשווייץ. אפנצל אינר-רודן – אחד מעשרים וששה הקנטונים של שווייץ. אפנצל אוסר-רודן – אחד מעשרים וששה הקנטונים של שווייץ.
יאיא פטי

יאיא פטי לנקבה (בצרפתית: Paty Yeye Lenkebe; נולד ב-2 בפברואר 1982) הוא כדורגלן עבר קונגולזי ששיחק בעמדת הבלם. פטי התחיל את הקריירה שלו בקבוצת ויטה קלאב מארץ הולדתו, ובשנת 2004 רשם הופעה אחת במדי נבחרת קונגו. בקיץ 2006 הגיע לישראל וחתם במכבי הרצליה, העולה החדשה לליגת העל. ב-14 באוקטובר 2006 ערך את הופעת הבכורה שלו בליגת העל, בניצחון 1–2 נגד הכח עמידר רמת גן. ב-21 בדצמבר 2006 הבקיע את שער הבכורה שלו בליגה, בתיקו 2-2 נגד הפועל תל אביב. בקיץ 2007 חתם בבני סכנין. בעונתו הראשונה בקבוצה היה שותף לעונה הטובה ביותר בתולדות הקבוצה, שסיימה את במקום הרביעי בליגה והעפילה לגמר גביע הטוטו, בו הפסידה 0–2 למכבי חיפה. בסך הכל שיחק ארבע עונות בסכנין, במהלכן ערך 130 הופעות במדי הקבוצה בליגה, בהן כבש חמישה שערים. ב-1 ביוני 2011 חתם לשלוש שנים במועדון ספורט אשדוד. ב-15 באוקטובר 2011 כבש את שער הבכורה שלו במועדון, במשחק מול הפועל עכו שהסתיים בתיקו 2-2. בתום עונת 2014/2015 ירדה אשדוד לליגה הלאומית ופטי שוחרר מהמועדון. בינואר 2016 חתם במכבי אחי נצרת. בתום עונת 2017/2018 שוחרר מהקבוצה. יאיא פטי, באתר ההתאחדות לכדורגל בישראל יאיא פטי, באתר Transfermarkt יאיא פטי, באתר Soccerway יאיא פטי, באתר WorldFootball.net יאיא פטי, באתר National Football Teams יאיא פטי, באתר FootballDatabase.eu רענן ברנובסקי‏, מ.ס. אשדוד: יא יא פטי חתם לשלוש שנים, באתר וואלה, 1 ביוני 2011
מינדאוגאס פאנקה

מינדאוגאס פאנקה (בליטאית: Mindaugas Panka; נולד ב-1 במאי 1984) הוא כדורגלן ליטאי המשחק בעמדת הקשר האחורי. לזכותו 39 הופעות במדי נבחרת ליטא. פאנקה התחיל את הקריירה שלו בדיינאבה אליטא ובגיל 16 עלה לקבוצה הבוגרת. בינואר 2002 עבר לקבוצת FK וילנה. בקיץ 2004 הושאל ללוקומוטיב מוסקבה, אך לא זכה לדקות משחק וחזר לווילנה. בינואר 2007 עבר לקבוצת FK וטרה, במדיה שיחק 19 משחקים והבקיע שער אחד. ב-29 ביולי 2007 הוא חתם בקבוצת וידזב לודז' מליגת העל הפולנית. ב-14 בספטמבר 2007 ערך את הופעת הבכורה שלו, בהפסד 3-1 נגד לגיה ורשה. ב-23 בפברואר 2008 הבקיע את שער הבכורה שלו בלודז', בניצחון 3-4 נגד אודרה וודז'יסלאב. בסיום עונת 2007/2008 ירד עם הקבוצה לליגת המשנה, ולאחר שנתיים חזר עמה לליגה הבכירה בפולין. ביולי 2012 חתם ברוך חוז'וב, במדיה שיחק עונה אחת. בקיץ 2013 הגיע פאנקה לישראל וחתם בקבוצת עירוני קריית שמונה. ב-21 בספטמבר 2013 ערך את הופעת הבכורה שלו בליגת העל, בניצחון 0-1 נגד מ.ס. אשדוד. ב-23 בנובמבר 2013 הבקיע את שער הבכורה שלו במועדון, בניצחון 1-4 נגד בית"ר ירושלים. בעונתו הראשונה במועדון הוא היה שותף לזכייה ההיסטורית של המועדון בגביע המדינה, לאחר שפתח בהרכב במשחק הגמר בו גברה קבוצתו 1-0 על מכבי נתניה, ולמרות היותו קשר אחורי סיים את העונה כסגן מלך השערים של הקבוצה, עם שבעה שערי ליגה. בעונתו השנייה במועדון כבש שני שערי ליגה. ב-27 במאי 2015 חתם לעונה אחת במכבי פתח תקווה. לאחר שלא מצא את מקומו, בינואר 2016 עבר ליריבה העירונית הפועל. ב-11 ביולי 2016 חתם לעונה אחת בהפועל עכו. בינואר 2018 חזר לליטא וחתם באטלאנטאס. בנובמבר 2008 ערך פאנקה את הופעת הבכורה שלו בנבחרת ליטא, בתיקו 1-1 נגד אסטוניה. עירוני קריית שמונה גביע המדינה: 2013/2014 מדיה וקבצים בנושא מינדאוגאס פאנקה בוויקישיתוף מינדאוגאס פאנקה, באתר ההתאחדות לכדורגל בישראל מינדאוגאס פאנקה, באתר Transfermarkt מינדאוגאס פאנקה, באתר Soccerway מינדאוגאס פאנקה, באתר WorldFootball.net מינדאוגאס פאנקה, באתר National Football Teams מינדאוגאס פאנקה, באתר FootballDatabase.eu רועי זריהן, ‏פאנקה חתם לעונה אחת במדי מכבי פתח תקווה, באתר ערוץ הספורט, 27 במאי 2015 רועי זריהן, ‏פרסום ראשון: פאנקה חתם בהפועל פ"ת, באתר ערוץ הספורט, 27 בינואר 2016
עוצבת אתגר

עוצבת אתגר (אוגדה 90, אוגדה 78) הייתה אוגדת מילואים משוריינת של צה"ל בגזרת פיקוד הצפון. האוגדה הוקמה לאחר מלחמת יום הכיפורים בפיקודו של דני מט. במלחמת לבנון הראשונה לחמה האוגדה בפיקודו של גיורא לב בגזרה המזרחית והשתתפה בקרב סולטאן יעקוב. היא הפעילה שלוש חטיבות שריון: חטיבה 399 בפיקוד מיקי שחר, חטיבה 14 בפיקוד דוד שובל, חטיבה 943 בפיקוד נחמן ריבקין, וכוחות מחטיבת צנחנים 623 בפיקוד נחמיה תמרי. לאחר פירוק עוצבת עמוד האש ב-2004, הועברו תג היחידה ושמה של עוצבת עמוד האש לעוצבת אתגר. בין יחידות האוגדה בשנות השמונים והתשעים: חטיבות השריון: עוצבת חץ, עוצבת הצבאים, עוצבת השחר. חטיבת חי"ר: חטיבת כרמלי, אגד ארטילרי: עוצבת תבור ואגד לוגיסטי. בין מפקדי האוגדה נמנים: קרב סולטאן יעקוב מדיה וקבצים בנושא עוצבת אתגר בוויקישיתוף אתר צה"ל, מפקדי עוצבת אתגר לדורותיהם, באתר ארכיון האינטרנט, ‏2001.11.11
יואכים מונונגה

יואכים לובנגוואנה מונונגה (נולד ב-30 ביוני 1988) הוא כדורגלן עבר בלגי ומאמן כדורגל בהווה, המשמש כעוזר מאמן בקבוצת לוון הבלגית. מונונגה התחיל את הקריירה שלו במחלקת הנוער של מוסקרון. לאחר שלא זכה להגיע לקבוצה הראשונה, עבר לטוביזה מהליגה השנייה. בסיום עונת 2007/2008 עלה עם המועדון לליגת העל. בקיץ 2008 חתם במכלן. כבר בעונתו הראשונה, עורר עניין רב בעיני קבוצות רבות בליגה, אך הוא החליט להישאר עוד עונה במכלן. בקיץ 2010 מונה לקפטן. בינואר 2011 חתם בגנצ'לרבירליגי הטורקית. לאחר שלא זכה לדקות משחק בטורקיה, ב-31 במאי 2012 חזר לבלגיה כאשר חתם בג'רמינל בירסחוט. בקיץ 2013 המועדון התפרק ומונונגה חתם במונס. ב-21 בספטמבר 2014 חתם במכבי פתח תקווה. ב-27 בספטמבר 2014 ערך את הופעת הבכורה שלו בפתח תקווה בניצחון 2–3 נגד הפועל רעננה. ב-1 בנובמבר 2014 הבקיע את שער הבכורה שלו בפתח תקווה בניצחון 0–1 נגד מכבי חיפה. ב-1 בדצמבר 2014 הבקיע צמד בניצחון 2–3 נגד בית"ר ירושלים. בשנת 2016 זכה עם הקבוצה בגביע הטוטו. בנובמבר 2016 חתם בויטרבסה קלצ'ו מליגה פרו, הליגה השלישית באיטליה. בסיום העונה, פרש מכדורגל. לאחר הפרישה, מונה מונונגה למאמן קבוצת הנוער של לוון, בהמשך מונה לעוזר מאמן הקבוצה הבוגרת של המועדון. יואכים מונונגה, באתר ההתאחדות לכדורגל בישראל יואכים מונונגה, באתר Transfermarkt יואכים מונונגה, באתר Soccerway יואכים מונונגה, באתר WorldFootball.net יואכים מונונגה, באתר National Football Teams יואכים מונונגה, באתר FootballDatabase.eu פרופיל המאמן, באתר Transfermarkt ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "יואכים מונונגה".
חגי גולדנברג

חגי גולדנברג (נולד ב-15 בספטמבר 1990) הוא כדורגלן ישראלי המשחק בעמדת המגן הימני. גולדנברג החל לשחק כדורגל במחלקת הנוער של מכבי פתח תקווה. ב-23 באוגוסט 2008 ערך את הופעת הבכורה שלו בקבוצה הבוגרת של המועדון, בהפסד 1–2 למ.ס. אשדוד במסגרת גביע הטוטו. לאחר שמונה ימים ערך את הופעת הבכורה שלו בליגת העל, בתיקו 1–1 נגד מכבי נתניה. בעונת 2010/2011 הצטרף באופן קבוע לסגל הקבוצה הבוגרת, וערך ארבע הופעות בליגת העל. ב-26 באוקטובר 2011 הבקיע את שער הבכורה שלו בקריירה, בניצחון 2–4 על מכבי תל אביב במסגרת גביע הטוטו. בעונת 2011/2012 הפך לשחקן סגל קבוע בקבוצה הבוגרת ושותף ב-20 משחקים, אך בסיום העונה הקבוצה ירדה לליגה הלאומית. בעונת 2012/2013 הוא שותף כמעט בכל משחקי הקבוצה והיה אחד השחקנים המובילים בקבוצה שהעפילה בסיום העונה בחזרה לליגת העל. בעונה שלאחר מכן הגיע עם הקבוצה לחצי גמר גביע המדינה. ב-11 בנובמבר 2014 הבקיע את שער הבכורה שלו בליגת העל, בתיקו 1–1 נגד בני סכנין. בסך הכול ערך גולדנברג 149 הופעות ליגה במדי מכבי פתח תקווה, מתוכן 115 בליגת העל. ב-23 ביוני 2017 חתם במכבי נתניה. את הופעת הבכורה שלו במועדון ערך ב-2 באוגוסט 2017, במשחק מול קבוצתו לשעבר מכבי פתח תקווה בגביע הטוטו. הוא ערך 27 הופעות ליגה בעונת 2017/2018 במדי מכבי נתניה, והיה שותף לעונה מוצלחת של הקבוצה שסיימה במקום החמישי. ב-2 באוגוסט 2018 חתם בעירוני קריית שמונה, וכעבור יומיים ערך את הופעת הבכורה שלו במועדון, במשחק מול מכבי חיפה בגביע הטוטו. ב-25 ביוני 2019 חתם בהפועל חדרה. ב-29 באוקטובר 2020 חתם לעונה אחת בבני סכנין. ב-13 בינואר 2022 חתם בהפועל נוף הגליל. ב-30 ביוני 2022 חתם בבית"ר ירושלים. ב-10 בינואר 2023 חזר לקדנציה שנייה בהפועל נוף הגליל. ב-31 בינואר 2024 חתם בהפועל כפר סבא. מדיה וקבצים בנושא חגי גולדנברג בוויקישיתוף חגי גולדנברג, באתר ההתאחדות לכדורגל בישראל חגי גולדנברג, באתר Transfermarkt חגי גולדנברג, באתר Soccerway חגי גולדנברג, באתר WorldFootball.net חגי גולדנברג, באתר FootballDatabase.eu שמעון אלבז, חגי גולדנברג חתם בקריית שמונה, באתר ynet, 2 באוגוסט 2018 יגאל גולדשטיין, ‏חגי גולדנברג חתם לעונה אחת בהפועל חדרה, באתר ערוץ הספורט, 25 ביוני 2019 מיכאל וייסרמן, ‏‏כפי שפורסם לראשונה: חגי גולדנברג חתם רשמית בבני סכנין, באתר ספורט1, 29 באוקטובר 2020 הדר יעקבי, ‏חגי גולדנברג חתם רשמית בנוף הגליל, באתר ערוץ הספורט, 13 בינואר 2022 אופיר סער‏, בית"ר ירושלים הודיעה על צירוף בר כהן, אבישי כהן וחגי גולדנברג, באתר וואלה, 30 ביוני 2022 תומר חבז, ‏חגי גולדנברג חתם רשמית בהפועל נוף הגליל, באתר ONE‏, 10 בינואר 2023 תומר חבז, ‏מצטרף להפועל כפר סבא: חגי גולדנברג חתם, באתר ONE‏, 31 בינואר 2024
צ'ימאזי מבה

צ'ימאזי מבה (נולד ב-10 בנובמבר 1992) הוא כדורגלן עבר ניגרי ששיחק בעמדת הבלם ולעיתים כקשר אחורי. מבה התחיל את הקריירה שלו במחלקת הנוער של ווארי וולבס ובגיל 18 עלה לקבוצה הבוגרת. בינואר 2013 חתם בהכח עמידר רמת גן מליגה הלאומית. ב-1 בפברואר 2013 ערך את הופעת הבכורה שלו בהפסד 2-0 נגד מכבי אום אל-פחם. ב-22 בפברואר 2013 קיבל כרטיס אדום בתיקו 2-2 נגד מכבי יבנה. ב-12 ביוני 2013 חתם בואסלנד-בוורן הבלגית. לאחר שלא זכה לדקות משחק, בינואר 2014 חזר לישראל כאשר בהפועל בני לוד עד לסיום העונה. ב-25 באפריל 2014 הורחק בהפסד 2-0 להפועל פתח תקווה. ב-22 בספטמבר 2014 חתם בהפועל פתח תקווה עד לינואר 2015 עם אופציה עד לסיום העונה. ב-28 בספטמבר 2014 ערך את הופעת הבכורה שלו בליגת העל בהפסד 3-1 למכבי חיפה. בינואר 2015 פתח תקווה מימשה את האופציה על השחקן והוא חתם עד לסיום העונה. ביולי 2015 חתם בזירה מליגת העל האזרית. ביולי 2015 חתם בזירה מליגת העל האזרית. בשנת 2016 חתם בהפועל נצרת עילית, אך שוחרר לאחר מספר חודשים. ביוני 2011 השתתף בגביע העולם בכדורגל עד גיל 20 עם ניגריה. צ'ימאזי מבה, באתר ההתאחדות לכדורגל בישראל צ'ימאזי מבה, באתר Transfermarkt צ'ימאזי מבה, באתר Soccerway צ'ימאזי מבה, באתר FootballDatabase.eu ארז נעמן, ‏זה החיזוק? צ'ימאזי וקונדה חתמו בהפועל פ"ת, באתר ONE‏, 21 בספטמבר 2014 ארז נעמן, ‏הפ' פ"ת רוצה את מרגוליס, אופציית צ'ימאזי מומשה, באתר ONE‏, 8 בינואר 2015 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "צ'ימאזי מבה".
חלום נבוכדנצר

חלום נבוכדנצר, הוא סיפור תנ"כי המסופר בספר דניאל. דניאל חנניה, מישאל ועזריה, היו ארבעה נערים יהודים שהוגלו בידי מלך הכשדים נבוכדנצר השני לבבל, בתקופת מלכותו של יהויקים. ניתנו להם שמות חדשים, דניאל נקרא בלטשצאר, חנניה נקרא שדרך, מישאל נקרא מישך, ועזריה נקרא עבד נגו. הם זוכים למיטב החינוך הבבלי, אולם שומרים על יהדותם מקפידים על הכשרות ומסרבים לעבוד עבודה זרה. נבוכדנצר מתרשם מהם ונותן להם תפקידים בכירים בממלכה. נבוכדנצר חלם חלום שמטריד את מנוחתו. הוא קורא לחרטומי בבל, ומבקש מהם לפתור אותו. הם מבקשים ממנו לספר להם מה החלום, אולם המלך כבר שכח אותו ומצווה עליהם לנחש אותו בעצמם. החרטומים אינם מסוגלים לעשות זאת ונבוכדנצר פוקד להוציא אותם להורג. דניאל מתפלל שיתגלה לו הפתרון והוא אכן חולם אותו בלילה. הוא ניגש אל אריוך הממונה על ההוצאה להורג ומבקש ממנו להיכנס אל המלך. נבוכדנצר מסכים לקבל אותו ומבקש לדעת מה חלם. דניאל מתאר בדיוק את חלומו של נבוכדנצר. בחלום הוא רואה פסל ענק, ראשו עשוי זהב, חזהו וזרועותיו כסף, בטנו וירכיו נחושת, שוקיו עשויים ברזל, וכפות רגליו חלקם חרס וחלקם ברזל. והנה לפתע מופיעה מאליה אבן ומרסקת את הפסל לרסיסים שאותם מעיפה הרוח. והאבן הופכת להר גדול. נבוכדנצר הנדהם מכריז שאכן זה היה חלומו ומבקש לדעת את הפתרון. דניאל מסביר לו שראש הזהב משול לממלכת בבל. לפי אחדים מן הפרשנים הקלסיים, זרועות הכסף הן ממלכת פרס האחמנית שתהיה פחותה מבבל, בטן הנחושת משולה ליוון, שוקי הברזל משולים לממלכות ישמעאל, כפות הרגליים מרמזות על כך שחלקן יהיו חזקות וחלקן חלשות, והאבן מסמלת את מלכות האלוהים שתשלוט לנצח. נבוכדנצר נדהם, כורע על ברכיו לפני דניאל ומכיר באמיתות דתו. הוא נותן לדניאל מתנות וממנה אותו על כל החרטומים. מדיה וקבצים בנושא חלום נבוכדנצר בוויקישיתוף ספר דניאל, פרק ב', פסוק א'. ספר דניאל, פרק ב', פסוק ה'. ספר דניאל, פרק ב', פסוק י"ג. ספר דניאל, פרק ב', פסוק י"ט. ספר דניאל, פרק ב', פסוקים ל"א–ל"ה. ספר דניאל, פרק ב', פסוק ל"ז. מצודת דוד, ספר דניאל, פרק ב', פסוק ל"ט. רש"י, ספר דניאל, פרק ב', פסוק ל"ט. מצודת דוד, ספר דניאל, פרק ב', פסוק מ'. מצודת דוד, ספר דניאל, פרק ב', פסוק מ"ב. ספר דניאל, פרק ב', פסוק מ"ד. ספר דניאל, פרק ב', פסוק מ"ח.
גיא ליפקה

גיא ליפקה (נולד ב-3 באפריל 1991) הוא כדורגלן ישראלי המשחק בעמדת המגן הימני בקבוצת שמשון תל אביב. ליפקה התחיל לשחק כדורגל במחלקת הנוער של הפועל פתח תקווה, וכשהיה בן 18 עבר לקבוצת הנוער של מכבי חיפה, שם שימש כקפטן הקבוצה ועמה זכה באליפות הליגה לנוער. לזכותו של ליפקה 12 הופעות בנבחרת הנערים של ישראל והופעה אחת בנבחרת הנוער. בקיץ 2011 הושאל ליפקה להפועל ניר רמת השרון. ב-13 בספטמבר 2011 ערך את הופעת הבכורה שלו בליגת העל, בהפסד 0–2 למועדון ספורט אשדוד, ובסך הכל עד תום עונת 2011/2012 ערך 19 הופעות בליגה. בקיץ 2012 הושאל להפועל חיפה, בה שותף בשמונה משחקים במסגרת הליגה והגביע בעונת 2012/2013. בקיץ 2013 שוחרר ליפקה ממכבי חיפה וחתם בהפועל רעננה. ב-19 באוקטובר 2013 ערך את הופעת הבכורה שלו במועדון, בהפסד 3-1 להפועל עכו, ובמשחק זה אף כבש את שער הבכורה שלו בליגת העל. בעונת 2015/2016 היה שותף להעפלתה של הפועל רעננה לפלייאוף העליון לראשונה בתולדותיה. בספטמבר 2016 חזר לקדנציה שנייה ברמת השרון, ובתום העונה שוחרר מהמועדון. בנובמבר 2017 חזר להפועל רעננה, ובתום עונת 2017/2018 פרש מכדורגל. ב-29 בנובמבר 2018 ליפקה חזר מפרישה וחתם בשמשון תל אביב מליגה ב'. ב-7 ביולי 2019 ליפקה חתם במ.כ. אור יהודה. מדיה וקבצים בנושא גיא ליפקה בוויקישיתוף גיא ליפקה, באתר ההתאחדות לכדורגל בישראל גיא ליפקה, באתר FootballDatabase.eu מיכאל וייסרמן, החתמת ענק: מגן הפועל רעננה גיא ליפקה חתם בשמשון תל אביב, באתר דאבל פס, 29 בנובמבר 2018 ערך זה הוא קצרמר בנושא כדורגלנים ישראלים. אתם מוזמנים לתרום לוויקיפדיה ולהרחיב אותו. ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "גיא ליפקה".
הרמן לנגביין

הרמן לנגביין (בגרמנית: Hermann Langbein);‏ (1912, וינה – 1995), היה אסיר אושוויץ, היסטוריון וחסיד אומות העולם מאוסטריה. לנגביין היה שחקן תיאטרון, קומוניסט בהשקפותיו ולחם כחבר בבריגדות הבינלאומיות למען הרפובליקנים ונגד פרנסיסקו פרנקו והלאומנים במלחמת האזרחים בספרד. לאחר המלחמה עבר לצרפת. עם כיבוש צרפת על ידי גרמניה במאי 1940 נשלח לנגביין למחנות ריכוז גרמניים, בהם דכאו ואושוויץ. בדכאו היה לנגביין מזכירו של רופא המחנה אדוארד וירטס והשתמש בקשריו כדי לסייע לאסירים יהודים. חלקם ניצלו מהמתה בזריקות רעל או בתאי גזים הודות לבקשתו של לנגביין. באושוויץ קיבלו מספר רופאים יהודים תפקידים בזכות התערבותו של לנגביין, תפקידים שעד אז נשמרו רק לפולנים או לגרמנים לא יהודים, מה שהציל את חייהם של חלקם. באושוויץ טען לנגביין בפני וירטס (שכעת היה הרופא באושוויץ) שרצח בתאי גזים של יהודים חולים עשוי לגרום לכך שיהודים חולים לא יתייצבו לדווח על מחלות, מחשש להירצחם, וכך יתפשטו מגפות באושוויץ גם בקרב סגל המחנה. וירטס השתכנע והמליץ בפני ארתור ליבהנשל, מפקד המחנה, לרצוח - מקרב היהודים ששרדו בסלקציות ההשמדה ונמנו כעת על סגל היהודים האסירים - רק יהודים שהם חולים אנושים. באושוויץ וכן במחנות אחרים בהם היה כלוא, היה לנגביין בין מנהיגי המחתרת שבין חבריה היו בני לאומים שונים וכן יהודים. באוגוסט 1944 הועבר למחנה הריכוז נוינגמה. לאחר המלחמה היה לנגביין המזכיר הכללי של ארגון אושוויץ הבינלאומי (אנ') וכן מזכיר בארגון נוסף של אסירי מחנות הריכוז הנאציים. לנגביין כתב מספר ספרים על קורותיו בתקופת המלחמה. ב-1967 הכיר יד ושם בלנגביין כחסיד אומות העולם. הרמן לנגביין, ברשת החברתית Goodreads הרמן לנגביין, באתר יד ושם (באנגלית) אודות המחתרת באושוויץ - מאמר מאת לנגביין, באתר יד ושם. הרמן לנגבין (1912-1995), דף שער בספרייה הלאומית ערך זה הוא קצרמר בנושא אוסטריה ובנושא השואה. אתם מוזמנים לתרום לוויקיפדיה ולהרחיב אותו.
פרסי היובל של אופ"א

פרסי היובל של אופ"א פורסמו בנובמבר 2003 במשרדי אופ"א בניון שבשווייץ לרגל חגיגות היובל לאיגוד, והם מציינים את בחירתן של 52 המדינות באיגוד בכדורגלן המצטיין במדינתם ב-50 השנים האחרונות (1954–2003). השחקנים הנבחרים זכו לכינוי כדורגלני הזהב של אופ"א. הנציג הישראלי ברשימה הוא מרדכי שפיגלר, מלך השערים לשעבר של נבחרת ישראל, תואר אותו החזיק עד שנת 2021. שיחק בנבחרת ברית המועצות שיחק בנבחרות יוגוסלביה ובוסניה והרצגובינה שיחק בנבחרות ברית המועצות, חבר המדינות העצמאיות ובלארוס שיחק בנבחרות יוגוסלביה ומקדוניה שיחק בנבחרת יוגוסלביה שיחק בנבחרת צ'כוסלובקיה שיחק בנבחרות ארגנטינה וספרד שיחק בנבחרות יוגוסלביה וקרואטיה רשימת הזוכים באתר אופ"א
בלייק ריטסון

בלייק אדם ריטסון (באנגלית: Blake Adam Ritson; נולד בינואר 1978) הוא שחקן ובמאי אנגלי. ריטסון נולד ב-1978 בלונדון. עד 1993 למד בבית הספר "דולפין סקול" ברדינג שבברקשייר. אחר כך בבית הספר "סט. פול" במערב לונדון. באוניברסיטת קיימברידג' (Jesus College) למד אנגלית ואיטלקית של ימי הביניים, וסיים את התואר בשנת 2000. בהיותו סטודנט הופיע על במת התיאטרון ועל מסכי הקולנוע. הוא גילם את פול אתרידג' ב-" White Chameleon", את פליאנס ב"מקבת'" ואת אוגוסטוס ב"ארקדיה" מאת טום סטופארד בהפקה של התיאטרון הלאומי בבימוים של ריצ'רד אייר וטרור נאן. תפקידיו הידועים ביותר של ריטסון הם המלך אדוארד השלישי בסדרת הטלוויזיה "עולם ללא סוף" (2012), הדוכס מקנט במיני סדרה "על אדונים ומשרתים" (2010 - 2012), מר אלטון בעיבוד משנת 2009 של הרומן "אמה" מאת ג'יין אוסטין, ואדמונד ברטרם ב"מנספילד פארק" עיבוד נוסף לספר של אוסטן. בסדרת הטלוויזיה "כובע אדום" שיחק בתפקיד ג'יילס ויקרי, ובסדרה הבלשית "A Touch of Frost" (בכיכובו של דייוויד ג'ייסון) גילם את העוזר רוברט פרסלי. עוד שיחק בתפקיד ג'סטין בסדרה "ליגה של גברים", כאידק בסרט הטלוויזיה "אלוהים על דוכן הנאשמים", ובתפקיד הראשי בסרט הקצר "For Elsie", שהיה שותף בהפקתו. ב-2013 השתתף בסדרת הפנטזיה-ההיסטורית "הסודות של דה וינצ'י וגילם את הרוזן ריאריו. ריטסון כותב ומביים יחד עם אחיו, דילן. סרטו האחרון של דילן "Love Hate" בכיכובם של בן וישו והיילי אטוול הושלם במאי 2009. הסרט הוצג בפסטיבלים רבים כמו פסטיבל הקולנוע של אדינבורו, פסטיבל הקולנוע של פאלם ספרינגס, פסטיבל הקולנוע BFI בלונדון, פסטיבל הקולנוע הבינלאומי בברקשייר, פסטיבל קולנוע בסופיה, ב"טופיפסט" בפולין ועוד. הסרט הקצר הראשון של האחים היה "Out of Time" עם מארק היפ וראקל קסידי. הסרט זכה בפרס חביב הקהל בפסטיבל הסרטים CON-CAN, והיה שני בתחרות בפסטיבל הקולנוע של ברלין. עוד הוצג הסרט בפסטיבלים בלונדון בסאן פאולו ובדרזדן. בסרט השני שביימו בלייק ודילן ריטסון "More More More" שיחק מארק גאטיס והגיע שני בתחרות של Turner Classic Movies. סרט נוסף שביימו האחים הוא "Good Boy" עם ג'סיקה היינס, ריס שירסמית, ניקולס ברנס, ג'ואנה פייג' וארוסתו של בלייק ריטסון האטי מוראהן. בשנת 2022 החל לשחק בסדרת הדרמה התקופתית "העידן המוזהב" מבית היוצר של ג'וליאן פלוז לרשת HBO. ריטסון ניגן בבנג'ולילי (banjolele) באלבום "Cowley Road Songs" של דאגלס הודג' משנת 2006. האלבום הוקלט ב"בלו מון סטודיו" במשך ארבעה ימים. ריטסון ואחיו דילן ריטסון כותבים ומביימים יחד. דילן אף הוא למד בקיימברידג' שם כתב וביים מחזות עבור פוטלייטס ופסטיבל אדינבורו וזכה לשבחים. ארוסתו של ריטסון היא השחקנית האטי מוראהן. ב-2016 נולדה בתם. באחד הסרטים שביימו האחים ריטסון היא הייתה מעצבת התלבושות ומפקחת על התסריט. מדיה וקבצים בנושא בלייק ריטסון בוויקישיתוף בלייק ריטסון, במסד הנתונים הקולנועיים IMDb (באנגלית) בלייק ריטסון, באתר AllMovie (באנגלית) בלייק ריטסון, במסד הנתונים הקולנועיים KinoPoisk (ברוסית) בלייק ריטסון, באתר MusicBrainz (באנגלית) [1] Jones, Alice (28 ביולי 2008). "Modern miss: Hattie Morahan is ditching bonnets in favour of cutting-edge theatre work". The Independent. London. {{cite news}}: (עזרה)